Výnos
Ministerstva kultúry Slovenskej republiky
 z 26. augusta  2008
č. MK-3026/2008-10/11619, 
  o poskytovaní dotácií v pôsobnosti Ministerstva kultúry Slovenskej republiky  

Ministerstvo kultúry Slovenskej republiky (ďalej len „ministerstvo“) podľa § 8 ods. 2 zákona             č. 523/2004 Z. z. o rozpočtových pravidlách verejnej správy a o zmene a doplnení niektorých zákonov   v znení zákona č. 584/2005 Z. z. ustanovuje:  
§ 1
Účel dotácie

      Dotáciu z rozpočtovej kapitoly ministerstva na príslušný rozpočtový rok (ďalej len „dotácia“) možno poskytnúť na účely realizácie projektov z týchto oblastí:
a)	tvorba a šírenie kultúrnych hodnôt,
b)	ochrana a rozvoj kultúrneho dedičstva, 
c)	zahraničné kultúrne aktivity a medzinárodné kultúrne aktivity celoslovenského významu,
d)	kultúrna tvorivosť a voľnočasové kultúrne aktivity,
e)	vzdelávacie programy v kultúre,
f)	audiovizuálna tvorba, produkcia a šírenie audiovizuálnej kultúry,
g)	rozvoj kultúry národnostných menšín,
h)	kultúrne aktivity zdravotne postihnutých alebo inak znevýhodnených skupín obyvateľstva,
i)	podpora sprístupňovania kultúrnych hodnôt žiakom základných škôl, študentom stredných škôl a pedagogickým zamestnancom základných škôl a stredných škôl.

§ 2
Podmienky poskytnutia dotácie

(1) Dotáciu možno poskytnúť žiadateľovi, ktorým je
a)	fyzická osoba, ktorá je občanom Slovenskej republiky, má trvalý pobyt na území  Slovenskej republiky a dovŕšila vek 18 rokov,
b)	fyzická osoba oprávnená na podnikanie s miestom podnikania na území Slovenskej republiky alebo právnická osoba oprávnená na podnikanie so sídlom na území Slovenskej republiky,)
c)	vyšší územný celok alebo obec,  
d)	rozpočtová organizácia alebo príspevková organizácia, ktorej zriaďovateľom je vyšší územný celok alebo obec,
e)	občianske združenie so sídlom na území  Slovenskej republiky,
f)	nadácia so sídlom na území  Slovenskej republiky,,)
g)	záujmové združenie právnických osôb, ak je právnickou osobou so sídlom na území Slovenskej republiky,2)
h)	nezisková organizácia poskytujúca všeobecne prospešné služby so sídlom na území Slovenskej republiky,
i)	neinvestičný fond so sídlom na území Slovenskej republiky,
j)	vysoká škola so sídlom na území Slovenskej republiky,
k)	registrovaná cirkev alebo náboženská spoločnosť so sídlom na území Slovenskej republiky a právnická osoba, ktorá odvodzuje svoju právnu subjektivitu od cirkvi alebo náboženskej spoločnosti,)
l)	Matica slovenská.4)

(2) Dotáciu   možno  poskytnúť  subjektu,  ktorý    je  realizátorom   projektu.  Subjekt,    ktorý    získa   
      dotáciu,  ju   nesmie    previesť  na    iné  právnické  osoby  alebo fyzické osoby, ak nejde o priamu 
      úhradu  výdavkov  spojených  s   realizáciou   projektu.   Dotáciu  na  obnovu  národnej    kultúrnej 
      pamiatky možno poskytnúť žiadateľovi, ktorý je jej vlastníkom.

(3) Dotáciu možno poskytnúť
a)  žiadateľovi podľa odseku 1 písm. a), e), f), g), h), i), ak preukáže, že má na financovanie projektu, na ktorý sa dotácia požaduje, zabezpečené krytie nákladov z iných zdrojov najmenej vo výške 15 % z celkového rozpočtu projektu s výnimkou podľa písmena c) a odseku 4,
b)  žiadateľovi podľa odseku 1 písm. b), c), d), j), k), l), ak preukáže, že má na financovanie 	projektu, na ktorý sa dotácia požaduje, zabezpečené krytie nákladov z iných zdrojov najmenej                                      
      vo výške 30 % z celkového rozpočtu projektu s výnimkou podľa písmena c) a odseku 4, 
c)	žiadateľovi podľa odseku 1, ktorý požaduje dotáciu na realizáciu projektu  podľa § 1 písm. f), ak preukáže, že má na financovanie projektu, na ktorý sa dotácia požaduje, zabezpečené krytie nákladov z iných zdrojov najmenej vo výške 5% z celkového  rozpočtu projektu,  
d)	na realizáciu projektu, ktorý má  v rozpočte náklady (výdavky) kryté výnosmi (príjmami), a inými zdrojmi, ktorých súčasťou je aj požadovaná dotácia.   

 (4) Splnenie   podmienky  podľa  odseku  3  písm. a) a b)  sa  nevyžaduje   na   poskytnutie      dotácie 
       žiadateľovi podľa odseku 1, ktorý požaduje dotáciu na realizáciu projektu podľa § 1 písm. i).   
       
(5) Dotáciu nemožno poskytnúť žiadateľovi,
a)	ktorý neposkytuje súčinnosť v štátnom štatistickom zisťovaní v oblasti kultúry podľa osobitného predpisu,) 
b)	 ktorý bol právoplatne odsúdený za úmyselný trestný čin proti majetku, ak ide o žiadateľa, ktorý je fyzickou osobou,
c)	ktorý je v konkurze alebo mu bola povolená reštrukturalizácia,6)
d)	voči ktorému je vedené exekučné konanie;7) to sa nevzťahuje na žiadateľa podľa odseku 1 písm. c) a d),
e)	voči ktorému správca dane eviduje nedoplatky voči štátnemu rozpočtu alebo rozpočtu obce,
f)	ktorý nemá vysporiadané ostatné finančné vzťahy so štátnym rozpočtom a s rozpočtom obcí, 
g)	voči ktorému Sociálna poisťovňa eviduje nedoplatky na poistnom na sociálne poistenie a na príspevkoch na starobné dôchodkové sporenie po lehote splatnosti,
h)	voči ktorému zdravotná poisťovňa eviduje nedoplatky na poistnom na povinné verejné zdravotné poistenie po lehote splatnosti,
i)	ktorý porušuje zákaz nelegálnej práce a nelegálneho zamestnávania podľa osobitného predpisu.8)

(6) Dotáciu nemožno poskytnúť na
a)	úhradu záväzkov z predchádzajúcich rozpočtových rokov, 
b)	splácanie úverov a úrokov z poskytnutých úverov,
c)	refundáciu výdavkov uhradených v predchádzajúcich rozpočtových rokoch. 

(7) Dotáciu, ktorá  je  štátnou  pomocou  podľa  osobitného predpisu,9)  možno poskytnúť len  v súlade  
      s osobitným predpisom a právnymi predpismi Európskeho spoločenstva v oblasti štátnej pomoci.   
§ 3
Predkladanie žiadosti o poskytnutie dotácie

 (1) Dotáciu   možno   poskytnúť   na  základe písomnej  žiadosti o poskytnutie dotácie,  ktorej vzor je 
       uvedený  v  prílohe č. 1  a  jej   elektronickej   registrácie.  Termín     na   predkladanie      žiadostí 
       o poskytnutie dotácie v príslušnom kalendárnom roku je najneskôr 10. novembra.    
      
 (2) Prílohou žiadosti o poskytnutie dotácie je  
       a)   popis projektu, ktorého vzor je uvedený v prílohe č. 2,
       b)   celkový rozpočet projektu podľa vzoru, ktorý je uvedený v prílohe č. 3,
       c)   doklad  o  právnej   subjektivite   žiadateľa,  ak  je žiadateľom   právnická   osoba, s výnimkou  
             žiadateľa podľa § 2 ods. 1 písm. c) a l), 
d)	doklad preukazujúci oprávnenie prevádzkovať živnosť alebo iný doklad preukazujúci oprávnenie podnikať, ak je žiadateľom fyzická osoba – podnikateľ,
e)	výpis z registra trestov nie starší ako tri mesiace, ak je žiadateľom fyzická osoba,
f)	doklad o zriadení účtu žiadateľa v banke alebo v pobočke zahraničnej banky, s výnimkou žiadateľa, ktorým je vyšší územný celok alebo obec,
g)	doklad preukazujúci spolufinancovanie podľa § 2 ods. 3 písm. a), b) a c), 
h)	doklad o vlastníctve nehnuteľnosti, ak je predmetom financovania nehnuteľnosť,
i)	vyhlásenie žiadateľa o tom, že má vysporiadané finančné vzťahy so štátnym rozpočtom,
j)	vyhlásenie žiadateľa o tom, že poskytuje súčinnosť a poskytne súčinnosť v štátnom štatistickom zisťovaní v oblasti kultúry podľa osobitného predpisu,
k)	potvrdenie príslušného konkurzného súdu o tom, že žiadateľ nie je  ku dňu predloženia žiadosti v konkurze alebo v reštrukturalizácii,
l)	vyhlásenie žiadateľa o tom, že ku dňu predloženia žiadosti nie je v likvidácii a nie je voči nemu vedené exekučné konanie, s výnimkou žiadateľa podľa § 2 ods. 1 písm. c) a d),
m)	potvrdenie správcu dane o tom, že správca dane neeviduje voči žiadateľovi nedoplatky voči štátnemu rozpočtu, s výnimkou správcu dane, ktorým je obec,  
n)	vyhlásenie žiadateľa o tom, že má vysporiadané ostatné finančné vzťahy so štátnym rozpočtom,
o)	vyhlásenie žiadateľa o tom, že nemá nedoplatky voči rozpočtom obcí, 
p)	potvrdenie Sociálnej poisťovne o tom, že žiadateľ nemá evidované nedoplatky na poistnom na sociálne poistenie a na príspevkoch na starobné dôchodkové sporenie po lehote splatnosti nie staršie ako tri mesiace,
q)	potvrdenie zdravotnej poisťovne o tom, že žiadateľ nemá evidované nedoplatky na poistnom na povinné verejné zdravotné poistenie po lehote splatnosti nie staršie ako tri mesiace,
r)	potvrdenie príslušného inšpektorátu práce o tom, že žiadateľ neporušil zákaz nelegálneho zamestnávania nie staršie ako tri mesiace, ak je žiadateľom právnická osoba, alebo fyzická osoba - podnikateľ alebo združenie podnikateľov,
s)	iné doklady preukazujúce splnenie podmienok na poskytnutie dotácie.   

                                                                                § 4 
Prechodné ustanovenia

(1)  Žiadosti o poskytnutie dotácie doručené ministerstvu pred 1. októbrom 2008 sa spravujú 
       predpismi účinnými do 1. októbra 2008.  

(2)	Žiadosti o poskytnutie dotácie podľa § 1 písm. f) možno podať najneskôr 10.novembra 2008. 

§ 5
Zrušovacie ustanovenie

Zrušuje sa výnos Ministerstva kultúry Slovenskej republiky zo 16. novembra 2005 č. MK-12947/05-110/30493 o poskytovaní dotácií v pôsobnosti Ministerstva kultúry Slovenskej republiky (oznámenie č. 512/2005 Z. z.) v znení  výnosu Ministerstva kultúry Slovenskej republiky z 28. marca 2006 č. MK-2165/2006-110/6075 (oznámenie č. 173/2006 Z. z.) a výnosu Ministerstva  kultúry  Slovenskej republiky zo 16. novembra 2007 č. MK-4601/2007-110/17430 (oznámenie č. 573/2007 Z. z.).

§ 6
Účinnosť

Tento výnos nadobúda účinnosť 1. októbra 2008.

Marek Maďarič
     minister kultúry